b"\n_START_ARTICLE_\nAleksandr Prokhorenko\n_START_SECTION_\nVida\n_START_PARAGRAPH_\nProkhorenko va n\xc3\xa9ixer al poble de Gorodki, a la prov\xc3\xadncia d'Orenburg, a finals de l'era sovi\xc3\xa8tica. Assist\xc3\xad a l'Acad\xc3\xa8mia Militar del Cos de Defensa A\xc3\xa8ria just despr\xc3\xa9s d'escola i es gradu\xc3\xa0 a l'acad\xc3\xa8mia amb honors. Estava casat i esperava el seu primer fill quan mor\xc3\xad en combat.\n_START_SECTION_\nMort\n_START_PARAGRAPH_\nD'acord amb el lloctinent general Serguei Kuralenko, cap del Centre Rus per la Reconciliaci\xc3\xb3 Siriana, es realitz\xc3\xa0 l'atac aeri seguint les ordres de les forces especials russes amb l'objectiu de mantenir les \xc3\xa0rees civils i el recinte de monuments hist\xc3\xb2rics de Palmira lliures de bombardejos indiscriminats. Prokhorenko s'encarrega de focalitzar aquest atacs aeris russos cap a posicions d'Estat Isl\xc3\xa0mic, quan fou descobert i envoltat per soldats de les forces islamistes. Fou aleshores quan orden\xc3\xa0 el bombardeig de la seva pr\xc3\xb2pia posici\xc3\xb3.\n_START_SECTION_\nRepatriaci\xc3\xb3 del cos\n_START_PARAGRAPH_\nEl cos de Prokhorenko fou descobert i repatriat en coordinaci\xc3\xb3 amb les forces kurdes. Arrib\xc3\xa0 a Moscou el 29 d'abril, segons el Ministeri de Defensa rus. La seva repatriaci\xc3\xb3 era \xc2\xabuna q\xc3\xbcesti\xc3\xb3 d'honor pel Ministeri de Defensa rus\xc2\xbb, segons el seu portaveu.\n_START_SECTION_\nCommemoraci\xc3\xb3\n_START_PARAGRAPH_\nLes autoritats d'Orenburg decidiren dedicar un carrer de la ciutat en nom seu._NEWLINE_El 5 de maig de 2016, m\xc3\xbasics de l'orquestra del Teatre Mari\xc3\xafnski de Sant Petersburg, condu\xc3\xafts pel director Valeri Gergiev, realitzaren un concert al Teatre rom\xc3\xa0 de Palmira en record seu._NEWLINE_Una professora de la seva antiga escola, anunci\xc3\xa0, juntament amb altres docents, la voluntat de canviar el nom de l'institut de Gorodki en mem\xc3\xb2ria seva."